CELEX: C2006/154/18
Language: lt
Date: 2006-07-01 00:00:00
Title: Byla C-181/06  2006 m. balandžio 7 d. Tribunal Administrativo e Fiscal do Porto  pateiktas prašymas priimti prejudicinį sprendimą byloje  Deutsche Lufthansa AG prieš Ana  —  Aeroportos de Portugal SA

1.7.2006   
            
            
               LT
            
            
               Europos Sąjungos oficialusis leidinys
            
            
               C 154/8
            
         2006 m. balandžio 7 d.Tribunal Administrativo e Fiscal do Porto pateiktas prašymas priimti prejudicinį sprendimą byloje Deutsche Lufthansa AG prieš Ana — Aeroportos de Portugal SA
   
   (Byla C-181/06)
   (2006/C 154/18)
   Proceso kalba: portugalų
   Prašymą priimti prejudicinį sprendimą pateikęs teismas
   Tribunal Administrativo e Fiscal do Porto
   Šalys pagrindinėje byloje
   Ieškovė: Deutsche Lufthansa AG
   Atsakovė: Ana — Aeroportos de Portugal SA
   Prejudiciniai klausimai
   
               1.
            
            
               Ar pagal 1999 m. liepos 30 d. Dekreto Nr. 12/99 10 straipsnio 1 dalį reikalaujama kaip mokestis už administracines paslaugas ir priežiūrą suma gali būti laikoma mokesčiu, „nustatomu pagal atitinkamus, objektyvius, aiškius ir nediskriminacinius kriterijus“, kaip to reikalauja 1997 m. spalio 15 d. Europos Sąjungos Tarybos direktyvos 96/67 (1) 16 straipsnio 3 dalis?
            
         
               2.
            
            
               Ar tai prieštarauja, ar yra nesuderinama su Tarybos direktyvos 96/97 6 straipsnyje įtvirtintu laisvu patekimu į antžeminių paslaugų teikimo trečiosioms šalims rinką, jei reikalaujama kaip mokestį už administracines paslaugas ir priežiūrą sumokėti atitinkamą sumą pagal 1999 m. liepos 30 d. Dekreto Nr. 12/99 10 straipsnio 1 dalį ir 1990 m. kovo 21 d. Įstatyminio dekreto Nr. 102/90, pakeisto 1999 m. liepos 26 d. Įstatyminiu dekretu Nr. 280/99, 18 straipsnio 2 dalį ir kitas tokią sumą įtvirtinančias nuostatas?
            
         
               3.
            
            
               Ar tai prieštarauja, ar yra nesuderinama su vidaus rinkos sukūrimu ir EB 3 straipsnio c punkte ir 4 straipsnyje įtvirtintais principais, jei reikalaujama kaip mokestį už administracines paslaugas ir priežiūrą sumokėti atitinkamą sumą pagal 1999 m. liepos 30 d. Dekreto Nr. 12/99 10 straipsnio 1 dalį ir 1990 m. kovo 21 d. Įstatyminio dekreto Nr. 102/90, pakeisto 1999 m. liepos 26 d. Įstatyminiu dekretu Nr. 280/99, 18 straipsnio 2 dalį ir kitas tokią sumą įtvirtinančias nuostatas?
            
         
               4.
            
            
               Ar 1999 m. liepos 30 d. Dekreto Nr. 12/99 10 straipsnio 1 dalyje ir 1990 m. kovo 21 d. Įstatyminio dekreto Nr. 102/90, pakeisto 1999 m. liepos 26 d. Įstatyminiu dekretu Nr. 280/99, 18 straipsnio 2 dalyje bei kitose tokią sumą įtvirtinančiuose nuostatose nustatytas reikalavimas sumokėti kaip mokestį už administracines paslaugas ir priežiūrą atitinkamą sumą gali būti laikomas piktnaudžiavimu EB 82 straipsnio prasme?
            
         
      (1)  1997 m. spalio 15 d. Europos Sąjungos Tarybos direktyva 96/67 dėl patekimo į Bendrijos oro uostuose teikiamų antžeminių paslaugų rinką (OL 1996, L 272, p. 36)